เผย 6 วิธีสร้าง Facebook Group ในแบบ จุฬาฯมาร์เก็ตเพลส
มาเร็ว มารวมตัวกัน นี่ไม่ใช่การเรียกมาเจอกันตัวเป็นๆ ในยุคโควิด-19 แต่มีจุดนัดพบกันในกลุ่มเฟซบุ๊ก หรือเฟซบุ๊ก กรุ๊ป (Facebook Group) ที่ตอนนี้ศิษย์ปัจจุบัน ศิษย์เก่าของมหาวิทยาลัยหลายแห่งเคลื่อนไหวกันคึกคัก จาก มหาวิทยาลัยธรรมศาสตร์ และการฝากร้าน Silapakorn Online Market : ชีวิตสั้น ฝากร้านกันยาวๆ จนถึง จุฬาฯมาร์เก็ตเพลสเรียกได้ว่าในยุควิกฤติ มักจะมีความคิดใหม่เกิดขึ้น และเป็นทางออกสำหรับคนที่มีความพยายามได้เสมอเหมือนอย่างที่ อาร์ม ปาณพล จันทรสุกรี ศิษย์เก่าคณะสถาปัตยกรรมศาสตร์ จุฬาลงกรณ์มหาวิทยาลัย ผู้จุดประกายและก่อตั้ง จุฬาฯมาร์เก็ตเพลส โดยมีเพื่อนและทีมงานบริษัทที่ทำธุรกิจเป็นอีเวนต์ ออแกไนเซอร์ ศิษย์เก่าจุฬาฯ ร่วมก่อตั้งและดูแลกรุ๊ปจุดเริ่มจากที่ อาร์ม ซึ่งมีงานประจำที่บริษัทดิจิตอลเอเจนซี่ และมีธุรกิจรับจัดงาน หรืออีเวนต์ ออแกไนเซอร์ เจอสถานการณ์วิกฤติเช่นเดียวกับคนส่วนใหญ่ ที่การระบาดของโรคไวรัสโควิด-19 ทำให้ธุรกิจต้องหยุดชะงัก แน่นอนว่ากระทบกับรายได้ที่เคยได้รับ ต้องอยู่บ้านทำงาน และมีเวลาว่างมากขึ้นอาร์ม เล่าว่า เมื่อบ่าย 3 โมงของวันที่ 11 เม.ย. ที่ผ่านมา เกิดไอเดียก่อตั้งกรุ๊ปนี้ขึ้นมา หลังจากลองถามเพื่อนๆ ว่ามีใครสร้างกรุ๊ปแบบนี้แล้วหรือยัง เมื่อยังไม่มี ก็เริ่มลงมือทันทีหลังจากกินอาหารกลางวันเสร็จแล้ว วันนั้นประมาณบ่าย 3 โมง คิดว่าน่าจะตั้งกรุ๊ปขึ้นมา พอสร้างกรุ๊ปแล้ว Invite เพื่อนๆ พอถึงช่วงค่ำ แค่หลัง 2 ทุ่ม มีสมาชิกประมาณ 5 พันคน พอตื่นเช้ามาเป็นหมื่น ซึ่งสิ่งที่ได้นอกจากการค้าขายในกลุ่มแล้ว ยังได้เห็นเพื่อนๆ ศิษย์เก่าได้มาเจอกันมาคุยกัน Update ชีวิตกัน ที่สำคัญคือได้พลังงานบวก ส่งพลังงานดีๆ ถึงกันและกันผลที่ได้สำหรับสมาชิกที่เข้ามา หลายคนขายของได้สะดวกขึ้น อย่างเช่น ผลไม้ ที่ไม่สามารถขนส่งมาตลาดได้เหมือนเดิม ก็เปิดรับออเดอร์ส่งตรงถึงมือสมาชิกด้วยกันได้ เช่น ทุเรียน มะยงชิด มะม่วงน้ำดอกไม้ หรือ ร้านอาหาร ก็เดลิเวอรี่ได้หลังสร้างกรุ๊ป จนถึงวันนี้ (18 เม.ย.) 8 วัน มีสมาชิกแล้วกว่า 181000 ราย ส่วนใหญ่ของฐานสมาชิกอยู่ในพื้นที่กทม.และปริมณฑล 130000 ราย มีจำนวนโพสต์รวมแล้วมากกว่า 36000 โพสต์ หรือเฉลี่ยวันละ 4500 โพสต์เลยทีเดียวบทสรุปของการตั้งเฟซบุ๊ก กรุ๊ป จุฬาฯมาร์เก็ตเพลส ที่สร้างสรรค์มาถึงจุดนี้ และมีโอกาสไปต่อได้อีกหลังจากนี้ คือ1.การสร้างกฎรัดกุมชัดเจน จากช่วงแรกกฎยังไม่เข้มมาก แต่ตอนนี้มี 9 ข้อ เพื่อกดรีพอร์ต หรือรายงานสมาชิกที่อาจมีการโพสต์ไม่เหมาะสม หรือป่วนในกรุ๊ป ใครเข้าเกณฑ์ ก็ถูกลบ หรือแบนถาวรได้2.สำคัญกว่ากฎระเบียบ ยังต้องรณรงค์ ในเรื่องของวัฒนธรรมการอยู่ร่วมกัน เคารพสิ่งกันและกัน3.ความน่าเชื่อถือในการโพสต์ขายสินค้า ที่ทีมงานมีการคัดกรองอย่างเต็มที่4.ต้องมีความสร้างสรรค์ ในการดูแลเนื้อหา และบรรยากาศในกรุ๊ปให้น่าสนใจ อย่างเช่น มีไลฟ์พูดคุยกันบ้าง5.เป็นเครือข่ายที่รู้จักกัน เพราะที่มาของสมาชิกกรุ๊ป เช่น เป็นศิษย์เก่า ศิษย์ปัจจุบัน เจ้าหน้าที่บุคลากรของสถาบัน ทำให้รู้ว่าใครเป็นเพื่อนใคร ของที่นำมาเสนอ หรือโพสต์ขาย จึงมีความวางใจกันได้ระดับหนึ่ง6.สำคัญที่สุด คือจุดเริ่มต้น ที่อาร์ม ย้ำว่าต้องสู้ และไม่ยอมแพ้ แบบวิ่งสู้ฟัด ทะลุทะลวง แล้วจะเจอทางออกท่ามกลางวิกฤติ แม้จะไม่เคยทำมาก่อน ไม่มีประสบการณ์มาก่อน ก็ถามคนที่รู้ ลองทำไปเรียนรู้ไป ไม่หยุดอยู่เฉยๆ ก็ทำให้เราทำออกมาได้ในที่สุดเหมือนอย่างขณะนี้นอกจากเฟซบุ๊ก กรุ๊ป จุฬาฯมาร์เก็ตเพลส ยังมีอีกหลายสถาบันที่มีกรุ๊ปของสมาชิกสถาบันตัวเอง ที่ อาร์ม ได้คุยหารือกันด้วย อย่างของชาวเหลืองแดง คือ มหาวิทยาลัยธรรมศาสตร์ และการฝากร้าน ที่สร้างเมื่อวันที่ 7 เม.ย. 2563 และมีการถูกบอกต่อแนะนำกันอย่างรวดเร็ว โดยศิษย์เก่าธรรมศาสตร์ ผู้สร้างกรุ๊ปแปลงมาจากการใช้ชื่อดั้งเดิมของมหาวิทยาลัยคือ ธรรมศาสตร์และการเมือง จนมีสมาชิกเพิ่มขึ้นสูงในเวลาอันรวดเร็วทะลุหลักแสนในเวลาไม่กี่วันกลายเป็นแหล่งพูดคุยของศิษย์เก่า ศิษย์ปัจจุบันกันอย่างคึกคัก แนะนำตัว แนะนำสินค้า ตั้งแต่งู ไปจนถึงดอกไม้ อาหารการกิน มีหัวข้อที่นิยมโพสต์กัน เช่น แฟชั่นเสื้อผ้า เครื่องประดับ ผลหมากรากไม้ สายมูเตลู ไปจนถึง บอกบุญ และรำลึกความหลังส่วนของน้องๆ พี่ๆ ชาวศิลปากร ก็มีกรุ๊ปชื่อ Silapakorn Online Market : ชีวิตสั้น ฝากร้านกันยาวๆ ที่สร้างขึ้นเมื่อวันที่ 13 เม.ย. และยังมี 3 พระจอมฯ มาร์เก็ตเพลส เป็นต้นจากระดับรุ่นพี่ในมหาวิทยาลัย ขณะนี้น้องๆ ในกลุ่มโรงเรียนมัธยม ก็กำลังสร้างกรุ๊ปของสถาบันตัวเองด้วยเช่นกันนี่คือพลังความพยายาม ไม่ยอมแพ้ โดยใช้โซเชียลมีเดียให้เป็นประโยชน์ ทำให้หลายคนมีทางออกท่ามกลางวิกฤติในเวลานี้
เฟซบุ๊ก กรุ๊ป (Facebook Group) ที่ตอนนี้ศิษย์ปัจจุบัน ศิษย์เก่าของมหาวิทยาลัยหลายแห่งเคลื่อนไหวกันคึกคัก จาก มหาวิทยาลัยธรรมศาสตร์ และการฝากร้าน
Facebook Group,เฟซบุ๊ก กรุ๊ป,จุฬาฯมาร์เก็ตเพลส,กลุ่มเฟซบุ๊ก,มหาวิทยาลัยธรรมศาสตร์ และการฝากร้าน